CELEX: 32020D1736
Language: sk
Date: 2020-11-12 00:00:00
Title: Rozhodnutie Európskej centrálnej banky (EÚ) 2020/1736 z 12. novembra 2020, ktorým sa mení rozhodnutie (EÚ) 2015/298 o dočasnom rozdeľovaní príjmu Európskej centrálnej banky (ECB/2020/56)

20.11.2020   
               
               
                  SK
               
               
                  Úradný vestník Európskej únie
               
               
                  L 390/63
               
            
         ROZHODNUTIE EURÓPSKEJ CENTRÁLNEJ BANKY (EÚ) 2020/1736
         z 12. novembra 2020,
         ktorým sa mení rozhodnutie (EÚ) 2015/298 o dočasnom rozdeľovaní príjmu Európskej centrálnej banky (ECB/2020/56)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 33,
         keďže:
         
                     (1)
                  
                  
                     Rozhodnutím Európskej centrálnej banky (EÚ) 2020/440 (ECB/2020/17) (1) sa zaviedol dočasný núdzový pandemický program nákupu aktív (pandemic emergency purchase programme – PEPP) na účely menovej politiky. V rozhodnutí Európskej centrálnej banky (EÚ) 2015/298 (ECB/2014/57) (2) je potrebné upraviť dočasné rozdeľovanie príjmu Európskej centrálnej banky z PEPP.
                  
               
                     (2)
                  
                  
                     Rozhodnutie (EÚ) 2015/298 (ECB/2014/57) by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Zmena
            Článok 1 písm. d) rozhodnutia (EÚ) 2015/298 (ECB/2014/57) sa nahrádza takto:
            
                        „d)
                     
                     
                        ‚príjmom ECB z nákupu cenných papierov‘ sa rozumie čistý príjem ECB z nákupu cenných papierov v rámci: i) SMP v súlade s rozhodnutím ECB/2010/5 (*1); ii) CBPP3 v súlade s rozhodnutím Európskej centrálnej banky (EÚ) 2020/187 (ECB/2020/8) (*2); iii) ABSPP v súlade s rozhodnutím ECB/2014/45; iv) programu nákupu aktív verejného sektora na sekundárnom trhu (public sector asset purchase programme – PSPP) v súlade s rozhodnutím Európskej centrálnej banky (EÚ) 2020/188 (ECB/2020/9) (*3) a núdzového pandemického programu nákupu aktív (pandemic emergency purchase programme – PEPP) v súlade s rozhodnutím Európskej centrálnej banky (EÚ) 2020/440 (ECB/2020/17) (*4).
                     
                  -----
         
         
            Článok 2
            Nadobudnutie účinnosti
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 31. decembra 2020.
         
         
            Vo Frankfurte nad Mohanom 12. novembra 2020
            
               
                  Prezidentka ECB
               
               Christine LAGARDE
            
         
         
            (1)  Rozhodnutie Európskej centrálnej banky (EÚ) 2020/440 zo 24. marca 2020 o dočasnom núdzovom pandemickom programe nákupu aktív (ECB/2020/17) (Ú. v. EÚ L 91, 25.3.2020, s. 1).
         
            (2)  Rozhodnutie Európskej centrálnej banky (EÚ) 2015/298 z 15. decembra 2014 o dočasnom rozdeľovaní príjmu Európskej centrálnej banky (ECB/2014/57), (Ú. v. EÚ L 53, 25.2.2015, s. 24).